CELEX: 62020CN0334
Language: sl
Date: 2020-07-23 00:00:00
Title: Zadeva C-334/20: Predlog za sprejetje predhodne odločbe, ki ga je vložilo Veszprémi Törvényszék (Madžarska) 23. julija 2020 – Amper Metal Kft./Nemzeti Adó- és Vámhivatal Fellebbviteli Igazgatósága

7.12.2020   
            
            
               SL
            
            
               Uradni list Evropske unije
            
            
               C 423/14
            
         
      Predlog za sprejetje predhodne odločbe, ki ga je vložilo Veszprémi Törvényszék (Madžarska) 23. julija 2020 – Amper Metal Kft./Nemzeti Adó- és Vámhivatal Fellebbviteli Igazgatósága
      (Zadeva C-334/20)
      (2020/C 423/22)
      Jezik postopka: madžarščina
      
         Predložitveno sodišče
      
      Veszprémi Törvényszék
      
         Stranki
      
      
         Tožeča stranka: Amper Metal Kft.
      
         Tožena stranka: Nemzeti Adó- és Vámhivatal Fellebbviteli Igazgatósága
      
         Questioni pregiudiziali
      
      
                  1.
               
               
                  Ali je člen 168(a) Direktive Sveta 2006/112/ES z dne 28. novembra 2006 o skupnem sistemu davka na dodano vrednost (v nadaljevanju: Direktiva o DDV) (1) treba ali mogoče razlagati tako, da na podlagi te določbe zaradi izraza „uporabljajo“, vsebovanega v njej, ni mogoče zavrniti odbitka DDV za transakcijo, ki spada na področje uporabe Direktive o DDV, ker po presoji davčne uprave storitev, ki jo je v transakciji med neodvisnima strankama opravil izdajatelj računa, ne „prispeva“ k obdavčljivi dejavnosti prejemnika računa, ker:
                  
                              —
                           
                           
                              je vrednost storitve (oglaševalska storitev), ki jo je opravila stranka, ki je račun izdala, nesorazmerna glede na korist (promet/povečanje prometa), ki jo je ta storitev imela za njenega prejemnika, ali
                           
                        
                              —
                           
                           
                              ta storitev (oglaševalska storitev) za njenega prejemnika ni ustvarila nobenega prometa?
                           
                        
            
                  2.
               
               
                  Ali je člen 168(a) Direktive o DDV treba ali mogoče razlagati tako, da je na podlagi te določbe mogoče zavrniti odbitek DDV za transakcijo, ki spada na področje uporabe Direktive o DDV, ker je po presoji davčne uprave storitev, ki jo je v transakciji med neodvisnima strankama opravil izdajatelj računa, nesorazmerne vrednosti, ker je ta storitev (oglaševalska storitev) glede na primerljivo storitev oziroma storitve draga in precenjena?
               
            
         (1)  UL 2006, L 347, str. 1.